Diari Oficial de la Generalitat Valenciana


Sumari del DOGV 7481, del 09-03-2015 (2015/2068)

RESOLUCIÓ de 27 de febrer de 2015, de la Direcció General de Centres i Personal Docent, per la qual es modifica l'adscripció, a efectes d'escolarització de l'alumnat, de centres privats amb ensenyances concertades d'Educació Primària a centres privats amb ensenyances concertades d'Educació Secundària Obligatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7481

Data del DOGV
:   09-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2068


Data del document
:   27-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 27 de febrer de 2015, de la Direcció General de Centres i Personal Docent, per la qual es modifica l'adscripció, a efectes d'escolarització de l'alumnat, de centres privats amb ensenyances concertades d'Educació Primària a centres privats amb ensenyances concertades d'Educació Secundària Obligatòria. [2015/2068]  
El Decret 33/2007, de 30 de març (DOCV 5483, 03.04.2007), modificat parcialment pel Decret 42/2013, de 22 de març (DOCV 6991, 26.03.2013), pel qual es regula l'accés als centres docents públics i privats concertats que impartixen ensenyances de règim general, determina en l'article 7 que, a l'efecte de l'admissió, la conselleria competent en matèria educativa podrà efectuar, a instàncies de la titularitat, adscripcions entre centres privats concertats, amb l'estudi previ de les necessitats d'escolarització i efectuada la corresponent planificació educativa.  
  
D'altra banda, l'Orde 14/2013, de 4 d'abril, de la Conselleria d'Educació, Cultura i Esport (DOCV 7001, 11.04.2013), per la qual es regula el procediment d'admissió de l'alumnat en els centres docents públics i privats concertats que impartixen ensenyances d'Educació Infantil, Educació Primària i Educació Secundària Obligatòria i Batxillerat de la Comunitat Valenciana, establix, en l'article 7, els criteris d'adscripció dels centres privats concertats.  
Davall este marc normatiu, la titularitat dels centres concertats Santiago Apóstol, amb codi 68349682, i Nuestra Señora de los Desamparados, amb codi 23364768, tots dos del municipi de València, van formular conjuntament en un mateix document la sol·licitud d'adscripció.  
  
D'altra banda la titularitat dels centres concertats Santiago Apóstol, amb codi 52896754, i Hogar Nuestra Señora del Rosario, amb codi 89174415, tots dos del municipi de València, van mostrar el seu acord a deixar sense efecte l'actual adscripció entre tots dos centres.  
Havent sigut analitzada esta sol·licitud per la direcció territorial competent en matèria educativa de la província de València, i en virtut del que es disposa en l'article 7 i en la disposició final primera de l'Ordre 14/2013, de 4 d'abril, de la Conselleria d'Educació, Cultura i Esport, resolc:  
  
Primer  
Deixar sense efecte l'adscripció, a l'efecte de l'escolarització de l'alumnat, establida en la Resolució de 30 d'abril de 1998 (DOGV 3239, 11.05.1998) entre el centre concertat Santiago Apóstol del municipi de València, amb codi 13368877, i el centre concertat Hogar Nuestra Señora del Rosario, del municipi de València, amb codi 45247269, per als processos d'escolarització de l'alumnat al curs escolar 2015-2016 i següents.  
  
Segon  
Adscriure, a l'efecte d'escolarització de l'alumnat als ensenyaments d'Educació Secundària Obligatòria, el centre concertat Santiago Apóstol, amb codi 04695411, i el centre concertat Nuestra Señora de los Desamparados, amb codi 19682327, tots dos del municipi de València, per als processos d'escolarització de l'alumnat al curs escolar 2015-2016 i següents.  
  
Tercer  
La present resolució s'inscriurà en el Registre de Centres Docents no Universitaris de la Comunitat Valenciana.  
  
Quart  
Esta resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra esta resolució, que no esgota la via administrativa, podrà interposar-se un recurs d'alçada davant de la consellera d'Educació, Cultura i Esport, en el termini d'un mes a comptar de l'endemà de la publicació, d'acord amb els articles 114 i 115 de la Llei de Règim Jurídic de les Administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
  
València, 27 de febrer de 2015.- El director general de Centres i Personal Docent: Santiago Martí Alepuz.